Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Juudi uue aasta Rosh Hashana eelõhtul
toimus Jeruusalemma vanalinnas, Templimäel al-Aqsa mošee juures
kokkupõrge palestiinlaste ja Iisraeli politsei vahel.
Peaminister Netanyahu kutsub Iisraeli sõpru
tagasi lööma juudiriigi vastast laimu.
Egiptuses hukkus 12 turisti ja 10 sai vigastada,
kui Egiptuse julgeolekuvägi pidas neid ekslikult islamivõitlejateks.
Juudi uue aasta Rosh Hashana eelõhtul
toimus Jeruusalemma vanalinnas Templimäel al-Aqsa mošee juures
kokkupõrge palestiinlaste ja Iisraeli politsei vahel.
Intsident toimus pärast seda, kui politsei tuli mäele,
et tabada Palestiina islamirühmitus, kes barrikadeerus al-Aqsa mošeesse.
Rühmitus loopis politseinikke kivide ja ilutulestikurakettidega.
Politsei sõnul leiti sündmuskohalt ka torupomm.
Tõsiseid vigastusi ja purustusi ei esinenud.
Peaminister Netanyahu ütles pärast intsidenti,
et Iisrael kasutab kõiki vahendeid
Templimäel status quo ja õiguskorra säilitamiseks.
Ta lisas, et Iisraelil on õigus ja kohus märatsejatele vastu astuda,
et kaitsta pühapaigas jumalateenimisvabadust.
PO president Abbas
aga mõistis nn Iisraeli agressiooni moslemite pühapaigal karmilt hukka.
Sel päeval külastas pühapaika üle 650 juudi,
sh põllumajandusminister Uri Ariel.
Visiit toimus vahejuhtumiteta,
kuid vahistati seitse palestiinlast, kes olevat politseinikke rünnanud.
Peaminister Netanyahu kutsus oma uue aasta pühadetervituses
diasporaas elavaid juute ja ka Iisraeli sõpru
juudiriigi vastasele laimule vastulööki andma
ja paremat tulevikku ehitama.
Head uut aastat Jeruusalemmast, meie igavesest pealinnast!
Eelmise aasta algusest on saanud selgeks kõigile
peale kõige silmakirjalikumate,
et Iisrael kõrgub kui progressi, modernsuse, demokraatia
ja inimõiguste majakas regioonis, mida vaevavad fanatism, terror
ja uskumatu metsikus.
Ometi on neid, kes tasakaalustavad süüdistusi ainukese juudiriigi vastu,
mis on Lähis-Ida ainus demokraatia.
Peame selle laimu tagasi lööma.
Teeme seda koos, kui ühiselt oma riiki ehitame,
kuna oleme üksmeelsed, uhked oma mineviku üle
ja kindlad oma tulevikus.
Kutsun teid uuel aastal ühinema kõigi iisraellaste,
Iisraeli sõprade ja juutidega kõikjal
ning soovin teile paremat tulevikku maailmas, Lähis-Idas
ja eelkõige ainsas juudiriigis. Shana tova!
Iisraeli läänenaabri Egiptuse väed
avasid hommikul kõrbes väidetavalt tule turismigrupi pihta,
keda peeti ekslikult militantideks.
Raportite järgi hukkus intsidendis 12 ja viga sai 10 turisti.
Egiptuse armee ja politsei ühisjõud
jälitasid Liibüaga piirnevas kõrbes islamimilitante
ja avasid kogemata tule neljast autost koosneva konvoi pihta.
Egiptuse Turismiministeeriumi teatel viibis konvoi keelatud paigas
ja kasutas numbrimärkideta autosid.
Ministeeriumi sõnul osales konvoi ebaseaduslikul safaril.
Mehhiko Välisministeeriumi teatel
olid kaks tapetut ja viis vigastatut Mehhiko kodanikd.
Ülejäänud ohvrid olid Egiptuse kodanikud.
Egiptuse valitsus eesotsas peaminister Ibrahim Mahlabiga
esitas lahkumisavalduse,
kui väideti, et Egiptuse president polevat rahul mitme ministri tööga.
Nädal tagasi vahistati Egiptuse põllumajandusminister
seoses korruptsioonisüüdistustega.
Egiptuse president al-Sisi aga palus naftaministril Sharif Ismailil
nädalaga uus valitsus moodustada.
Ismail saab tõenäoliselt uueks peaministriks.
Inseneriharidusega Ismail on töötanud mitme riikliku energiafirma juhtkonnas
ja teda peetakse üheks edukamaks Egiptuse ministritest.
Naftaministrina juhtis Ismail poliitiliselt tundlikke reforme,
kärpis subsiidiume ja maksis tagasi võlgu välismaistele energiafirmadele,
et parandada Egiptuse mainet rahvusvaheliste investorite seas.
Suurriikide ja Iraani tuumaleppest -
USA vabariiklastest koosneva opositsiooni toetatud algatus
Iraani tuumalepe nurjata blokeeriti Senatis.
See oli suur välispoliitiline võit demokraadist presidendile Obamale.
Häältega 58 poolt ja 42 vastu
ei õnnestunud tuumaleppe vastastel koguda vajalikku 60 häält,
et hukkamõistev resolutsioon läbi oleks läinud.
Vabariiklasest senaator Graham hoiatas,
et leping ei anna Iraanile mitte üksnes 100 miljardit dollarit,
vaid sillutab ka tee tuumapommini.
See on mees, kellele annate 100 miljardit USD. Vaba tee pommini.
Ta ei pea isegi sohki tegema, et sinna jõuda
ja osta uusi relvi meie ründamiseks.
Demokraadist senaator Franken aga püüdis lepingut kaitsta,
väites, et Iraani tuumaprorgramm on haruldaselt tiheda vaatluse all.
Iraani tuumaprogramm on endiselt IAEA kõrgendatud valve all
ja Iraani tuumavarustusahelat
jälgitakse äärmiselt pingsalt.
See piirab Iraani võimet
toimetada kõrvale tuumamaterjale ja varustust salaprogrammi jaoks.
Iraan ei tohi kunagi tuumarelva saada.
Ja meil on kõik endised vahendid,
sh kogu sõjaline jõud selle ära hoidmiseks.
Nädalavahetusel toimusid USA Kongressis
17. septembri hääletuse eel,
kui otsustatakse tuumaleppe heakskiitmise üle,
mõned sümboolsemad samateemalised hääletused.
Vahepeal kutsus president Obama sõjaveterane
ja lahinguis hukkunud sõdurite emasid toetama tuumalepet Iraaniga
ja avaldama Kongressile survet lepingu poolt hääletama.
On aegu, mil kuuleme sellises debatis palju sõnadeloopimist,
juhuslikke sõjalise jõu ähvardusi,
ja võltslubadusi, et sõjaline tegevus on kerge või lihtne
või suhteliselt odav.
Need veteranid ja nende pered meenutavad meile, et see pole nii.
Nad teavad sõtta tormamise tagajärgi. Nad mõistavad,
mida tähendab tegutseda ulatusliku rahvusvahelise toetuseta
ja arvestamata tahtmatute tagajärgedega.
Tahan korrata, et kellelgi neist pole mingeid illusioone.
Nad mõistavad, et see on ohtlik maailm.
Just seepärast tahavad nad tagada, et Iraan ei saaks tuumarelva.
Et vastuseis tuumaleppele jõustuks,
peaks eelnõu pärast hääletust Kongressis vastu võetama Senatis
ja seejärel üle elama president Obama oodatava veto.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut!
Head uut aastat! Häid pühi! Kohtumiseni homme!
Tõlge: Monika Jaaguri